**אנדראס תורקילדסן** (בנורווגית: **Andreas Thorkildsen**; נולד ב-1 באפריל 1982) הוא אתלט נורווגי, הוא פעמיים ברציפות אלוף אולימפי (אתונה 2004 ובייג'ינג 2008), אלוף עולם (ברלין 2009), 3 פעמים סגן אלוף עולם (הלסינקי 2005, אוסקה 2007 וטגו 2011) ופעמיים אלוף אירופה (גטבורג 2006 וברצלונה 2010) בהטלת כידון.

ביוגרפיה
--------

תורקילדסן נולד וגדל בקריסטיאנסנד, נורווגיה לשני הורים אתלטים: אביו, תום תורקילדסן היה מטיל כידון בעל תוצאת שיא של 71.64 מטר. אמו, בנטה תורקילדסן, הייתה לאלופת המדינה בריצת 100 מטר משוכות. בגיל 11 החל להטיל כידון, כשאביו משמש כמאמנו. בשנת 2001 עזב תורקילדסן את קריסטיאנסנד לטובת הבירה אוסלו, והחליף מאמן .

קריירה מקצועית
--------------

כנער קבע תוצאות מצוינות לגילו והשיג שיאים ארציים. ב- 1999 נכנס לזירה הבינלאומית כשהשתתף באליפות אירופה לנוער באתלטיקה, שם סיים במקום השביעי. שנה אחר כך סומן כהבטחה גדולה לאחר שזכה במדליית הכסף באליפות נורווגיה, וכמו כן במדליית הכסף באליפות העולם לנוער, שם סיים בתוצאה של 76.34 מטר.

ב- 7 ביוני 2001 קבע את שיא העולם לנוער, כשהטיל את הכידון למרחק של 83.87 מטר, בברגן, נורווגיה. אולם בזירה הבינלאומית לא הצליח לשחזר את הישגו זה. באותה שנה השתתף פעם נוספת באליפות אירופה לנוער, שם סיים פעם נוספת במקום השני, בתוצאה של 76.98 מטר , וכמו כן השתתף באליפות העולם באתלטיקה שהתקיימה באדמונטון, קנדה, שם הציג יכולת רעה, כשכלל לא עלה לגמר. תורקילדסן סיים שם במקום ה-13, בתוצאה של 68.41 מטר. היה זה מקום אחד בלבד רחוק מעלייה לגמר. עוד באותה שנה זכה במדליית הזהב הראשונה שלו באליפות נורווגיה כשקבע תוצאה של 79.98 מטר, עשרה מטרים רחוק יותר מהמקום השני. 

ב- 2002 השתתף באליפות אירופה באתלטיקה, אשר התקיימה במינכן, גרמניה. חודשיים קודם לכן קבע את שיאו האישי – 83.43 מטר (שיא לאומי ), ואף על פי כן הציג יכולת בינונית באליפות אירופה, שם סיים במקום השישי בלבד, בתוצאה של 78.36 מטר. באליפות נורווגיה אותה שנה סיים במקום השני בלבד, בתוצאה של 80.97 מטר, 28 סנטימטר פחות מהמקום הראשון. 

באליפות העולם באתלטיקה, שהתקיימה בפריז שנה אחר כך, המשיך בתוצאותיו המאכזבות, כשסיים במקום ה-11, בתוצאה של 77.75 מטר. באליפות נורווגיה קיבל מאבק מצד רוני נילסן, אף על פי שהתוצאות בה היו בינוניות: תורקילדסן ניצח בתוצאה של 76.04 מטר, בעוד שנילסן סיים שני עם 74.71 מטר. 

במסגרת ההכנות לאולימפיאדה תורקילדסן קבע שיא אישי חדש – 84.12 מטר, במסגרת מפגש הגולדן ליג שהתקיים באוסלו (כשאף על פי כן לא זכה בתחרות). ב-27 ביולי זכה תורקילדסן לראשונה במפגש בינלאומי, שהתקיים בסטוקהולם, שוודיה. שלושה ימים אחר כך קבע שיא אישי חדש – 84.45 מטר במפגש בלונדון.

### אלוף אולימפי

כשהגיע להשתתף באולימפיאדת אתונה באוגוסט 2004, היו 12 מטילי כידון שקבעו תוצאה טובה משלו אותה שנה , וזה התבטא היטב במוקדמות הטלת הכידון באולימפיאדה. ברוקס גריר קבע את התוצאה הטובה ביותר במוקדמות – 87.25 מטר. תורקילדסן קבע – 81.74 מטר, ועלה לגמר (הרף עמד על 81 מטר). שבעה מטילי כידון קבעו תוצאה טובה משלו במוקדמות. הגמר תואר בתקשורת כאחד הפתוחים לניצחון וההפכפכים בתולדות גמר הטלת הכידון באולימפיאדות. הגמר נערך ב-28 באוגוסט 2004: תורקילדסן פתח בהטלה של 84.82 מטר, ודורג שלישי בתום הסיבוב הראשון. הוא קיבל מאבק מוואדימס ואסילווסקיס, סרגי מאקארוב וסטיב באקלי, ששלושתם הטילו מעל 84 מטר, אולם הטלה אחת של תורקילדסן למרחק של 86.50 מטר הביאה לו את מדליית הזהב האולימפית, בגיל 22 .

לקראת אליפות העולם באתלטיקה לשנת 2005 שנערכה בהלסינקי תורקילדסן שיפר את שיאו האישי ל-86.82 מטר ואחר כך ל-87.66 מטר. אולם התוצאות הללו היו רחוקות מתוצאת השנה, בה החזיק טרו פיטקאמאקי הפיני – 91.53 מטר. תורקילדסן ופיטקאמאקי הסתמנו כדור החדש של ענף הטלת הכידון וכשניים הבולטים ביותר בענף בזירה הבינלאומית. אולם באליפות העולם ניצח דווקא אנדרוס וארניק האסטוני, כשקבע 87.17 מטר. תורקילדסן סיים שני עם 86.18 מטר. פיטקאמאקי סיים רק במקום הרביעי.

ב- 10 בספטמבר התקיים IAAF World Athletics Final, בו ניהלו תורקילדסן ופיקטאמאקי קרב איכותי על המקום הראשון, כשלבסוף ניצח פיטקאמאקי עם 91.33 מטר, כשת'ורקילדסן אחריו עם 89.60 מטר (שיא אישי חדש). בסיומה של השנה הגיע ת'ורקילדסן למקום השלישי בדירוג העולמי. 

2006 הייתה השנה הטובה ביותר בקריירה של תורקילדסן. במאי חצה לראשונה את קו 90 המטרים, כשקבע 90.13 מטר במפגש בינלאומי שהתקיים בדוחה, קטר. ב- 2 ביוני שיפר פעם נוספת את שיאו האישי, כשקבע 91.59 מטר (התוצאה השישית בטיבה בכל הזמנים), במפגש הגולדן ליג הראשון של העונה, שהתקיים בעיר מגוריו אוסלו. היה זה לניצחון הראשון מתוך ארבעה של תורקילדסן במסגרת ששת מפגשי הגולדן ליג. אותה שנה גם ניצח בשלושה אירועים בינלאומיים חשובים: IAAF World Athletics Final (בתוצאה של 89.50 מטר), בגביע העולם (בתוצאה של 87.17 מטר) ובאליפות אירופה באתלטיקה 2006 (בתוצאה של 88.78 מטר). 

בנוסף, ניצח תורקילדסן בפעם הרביעית ברציפות באליפות נורווגיה בהטלת כידון, בתוצאה הטובה ביותר שלו בתחרות הזו - 85.02 מטר.

בסיומה של השנה, הגיע ת'ורקילדסן למקום הראשון בדירוג העולמי. 

האירוע הגדול של 2007 מבחינת תורקילדסן הייתה אליפות העולם באתלטיקה 2007, שהתקיימה באוסקה, יפן באוגוסט. הקרב הצפוי שהיה בין תורקילדסן לפיטקאמאקי, הוכרע כבר בסיבוב השני, כשפיטקאמאקי הטיל למרחק של 89.16 מטר, בעוד שההטלה הטובה ביותר של תורקילדסן הייתה 88.61 מטר. בהמשך הגדיל פיטקאמאקי את הפער אף יותר, כשקבע 90.33 מטר. ב- IAAF World Athletics Final, שהתקיימה חודש אחר כך הפסיד תורקילדסן פעם נוספת לפיטקאמאקי. ת'ורקילדסן ניצח אותה שנה בשני מפגשי הגולדן ליג (כשבארבעה האחרים ניצח פיטקאמאקי). 

באולימפיאדת בייג'ינג 2008 זכה תורקילדסן במדליית זהב תוך בהטלת כידון בשיא אולימפי חדש של 90.57 מטר, לפני איינרס קובלס מלטביה (86.64 מטר) וטרו פיטקמקי מפינלנד (86.16 מטר).

### אלוף עולם

באליפות העולם שנערכה בברלין, גרמניה בשנת 2009 הוא זכה במדליית זהב בהטלת כידון בתוצאה של 89.59 מטר, לפני גיירמו מרטינס מקובה (86.41 מטר) ויוקיפומי מורקאמי מיפן (82.97 מטר).

באליפות העולם שנערכה בטגו, קוריאה הדרומית בשנת 2011 הוא זכה במדליית כסף בהטלת כידון בתוצאה של 84.78 מטר, אחרי מתיאס דה צורדו מגרמניה (86.27 מטר) ולפני גיירמו מרטינס (84.30 מטר) ולא הצליח להגן על תוארו.

באולימפיאדת לונדון 2012 סיים תורקילדסן במקום שישי בהטלת כידון בתוצאה של 82.63 מטר, ולא הצליח להגן על תוארו. בשלב המוקדמות, הוא קבע את התוצאה השנייה בטיבה במוקדמות, 84.47 מטר.

קישורים חיצוניים
----------------

ויקישיתוף מדיה וקבצים בנושא **אנדראס תורקילדסן** בוויקישיתוף

* אנדראס תורקילדסן, באתר הוועד האולימפי הבין-לאומי
* אנדראס תורקילדסן, באתר olympedia.org
* אנדראס תורקילדסן, באתר התאחדות האתלטיקה הבין-לאומית
* אנדראס תורקילדסן, באתר ליגת היהלום
* אנדראס תורקילדסן, באתר Track and Field (גברים)

הערות שוליים
------------

1. ↑  ראו כאן

| זוכי פרס אתלט השנה באירופה |
| --- |
| 

|  |
| --- |
| 1993: לינפורד כריסטי בריטניהבריטניה • 1994: קולין ג'קסון בריטניהבריטניה • 1995: ג'ונתן אדוארדס בריטניהבריטניה • 1996: יאן ז'לז'ני צ'כיהצ'כיה • 1997: וילסון קיפקטר דנמרקדנמרק • 1998: ג'ונתן אדוארדס בריטניהבריטניה • 1999: תומאס דבוראק צ'כיהצ'כיה • 2000: יאן ז'לז'ני צ'כיהצ'כיה • 2001: אנדרה בוצ'ר שווייץשווייץ • 2002: דוויין צ'יימברס בריטניהבריטניה • 2003: כריסטיאן אולסון שוודיהשוודיה • 2004: כריסטיאן אולסון שוודיהשוודיה • 2005: וירגיליוס אלקנה ליטאליטא • 2006: פרנסיס אובקוולו פורטוגלפורטוגל • 2007: טרו פיטקמקי פינלנדפינלנד • 2008: אנדראס תורקילדסן נורווגיהנורווגיה • 2009: פיליפס אידווו בריטניהבריטניה • 2010: כריסטוף למטר צרפתצרפת • 2011: מו פארח בריטניהבריטניה • 2012: מו פארח בריטניהבריטניה • 2013: בודן בונדרנקו אוקראינהאוקראינה • 2014: רנו לאבילני צרפתצרפת • 2015: גרג רתרפורד בריטניהבריטניה • 2016: מו פארח בריטניהבריטניה • 2017: יוהנס פטר גרמניהגרמניה • 2018: קווין מאייר צרפתצרפת • 2019: קרסטן ורהולם נורווגיהנורווגיה • 2021: קרסטן ורהולם נורווגיהנורווגיה • 2022: יקוב אינגבריגטסן נורווגיהנורווגיה וארמנד דופלנטיס שוודיהשוודיה |

 |

|  אלופים אולימפיים - הטלת כידון (גברים) |
| --- |
| 

|  |
| --- |
| (1906): אריק למינג שוודיהשוודיה • 
(1908): אריק למינג שוודיהשוודיה • 
(1912): אריק למינג שוודיהשוודיה • 
(1920): ג'וני מיירה פינלנדפינלנד • 
(1924): ג'וני מיירה פינלנדפינלנד • 
(1928): אריק לונדקוויסט שוודיהשוודיה • 
(1932): מאטי יארווינן פינלנדפינלנד • 
(1936): גרהרד שטוק גרמניהגרמניה • 
(1948): טפיו ראוטאוורה פינלנדפינלנד • 
(1952): סיירוס יאנג ארצות הבריתארצות הברית • 
(1956): אגיל דנילסן נורווגיהנורווגיה • 
(1960): ויקטור טסיבולנקו ברית המועצותברית המועצות • 
(1964): פאוולי נבלה פינלנדפינלנד • 
(1968): יאניס לוסיס ברית המועצותברית המועצות • 
(1972): קלאוס וולפרמן מערב גרמניהמערב גרמניה • 
(1976): מיקלוש נמט הונגריההונגריה • 
(1980): דיניס קולה ברית המועצותברית המועצות • 
(1984): ארטו הרקונן פינלנדפינלנד • 
(1988): טפיאו קוריוס פינלנדפינלנד • 
(1992): יאן ז'לזני צ'כוסלובקיהצ'כוסלובקיה • 
(1996): יאן ז'לזני צ'כיהצ'כיה • 
(2000): יאן ז'לזני צ'כיהצ'כיה • 
(2004): אנדראס תורקילדסן נורווגיהנורווגיה • 
(2008): אנדראס תורקילדסן נורווגיהנורווגיה • 
(2012): קשורן וולקוט טרינידד וטובגוטרינידד וטובגו •
(2016): תומאס רולר גרמניהגרמניה •
(2020): ניראז' צ'ופרה הודוהודו |

 |

| אלופי עולם באתלטיקה – הטלת כידון (גברים) |
| --- |
| 

|  |  |
| --- | --- |
| 1983: דטלף מיכל מזרח גרמניהמזרח גרמניה • 1987: ספו ראטי פינלנדפינלנד • 1991: קימו קינונן פינלנדפינלנד • 1993: יאן ז'לזני צ'כיהצ'כיה • 1995: יאן ז'לזני צ'כיהצ'כיה • 1997: מריוס קורבט דרום אפריקהדרום אפריקה • 1999: אקי פרוויאינן פינלנדפינלנד • 2001: יאן ז'לזני צ'כיהצ'כיה • 2003: סרגיי מקרוב רוסיהרוסיה • 2005: אנדרוס וארניק אסטוניהאסטוניה • 2007: טרו פיטקמקי פינלנדפינלנד • 2009: אנדראס תורקילדסן נורווגיהנורווגיה • 2011: מתיאס דה צורדו גרמניהגרמניה • 2013: ויטזסלב וסלי צ'כיהצ'כיה • 2015: ג'וליוס יגו קניהקניה • 2017: יוהנס פטר גרמניהגרמניה • 2019: אנדרסון פיטרס גרנדה (מדינה)גרנדה (מדינה) • 2022: אנדרסון פיטרס גרנדה (מדינה)גרנדה (מדינה) |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 176447

 |